DOMNVS Præsidens in diffinitorio proponet eligi vnum Scribam primitus,  ante omnia, de numero dominorum Diffinitorum. Item proponet debere eligi Visitatores Monasterij Cluniacensis,  statim eligantur,  vocentur, vt præstito iuramento suæ attendant visitationi. Item vocetur Procuraror generalis anni præteriti, vt cedat officio procurationis in manibus reuerēdorum patrum dominorum Diffinitorum: Et hoc facto eligatur vnus, vel continuetur præsens;  vocetur, vt præstet iuramenta secundum formam in libro contentam. Deinde,  statim nominentur duo Auditores causarum. Pariter nominentur duo Auditores excusationum,  affigantur nomina prædictorum dominorum Auditorum in valuis Diffinitorij, vt cognoscantur ab omnibus. Postea vocentur Visitatores anni præteriti, qui habent referre acta in suis visitationibus,  eas visitationes redigere in scriptis. Deinde debent prædicti patres Diffinitores expedire negotia Ordinis, secundum quod occurrent. Postea eligantur Visitatores anni præsentis. Finaliter vocentur Visitatores Monasterij Cluniacensis annis præsentis, qui habent referre acta suæ visitationis,  ea redigere in scriptis. Iuramenta præstanda per parentes in oblatione suorum siliorum aut parentum in Cluniaco. Primo iurabit, quod adolescens est eius filius, non ex ancilla aliqua, non ex concubina, sed in legitimo matrimonio procreatus. Secundo iurabit, quod non cognoscit in puero aliquem defectum in corpore, puta quod sit surdaster, vel non clare prospiciat, aut alius debilis complexionis: Et in animo quod non patiatur furorem per dilucida interualla, vel morbum aliquem caducum: Breuiter iurabit, quod non sit in puero aliquod impedimentum, propter quod non possit sufferre onera Religionis. Tertio iurabit, quod bonum, honorem  vtilitatem reuerendissimi domni Abbatis  Conuentus, tam in genere quam in specie procurabit. Item  econtrario, quod damna  incommoda omnium de Monasterio, tam in genere, quam in specie deuitabit: atque machinantes in contrarium,  quoscumque insidiantes Monasterio, aut personis eiusdem, reuelabit, cum primum ad notitiam illius peruenerit. Item iurabit, quod numquam neque per se, neque per alium, contra Reuerendissimum domnum Abbatem, aut contra eius Conuentum quicquam aget.